**AGENȚIA PENTRU PROTECȚIA MEDIULUI DÂMBOVITA**

Nr. 14011/8171/\_\_\_\_\_\_.2024

Proiect **DECIZIA ETAPEI DE ÎNCADRARE**

**Nr. \_\_\_\_ din \_\_\_\_\_\_\_.2024**

Ca urmare a solicitării de emitere a acordului de mediu adresate de **U.A.T. VISINA prin Istrate Aurelian,** cu sediul in comuna Vișina, sat Vișina, str. Mihai Viteazu, nr. 29, județul Dâmbovița, înregistrată la Agenția pentru Protecția Mediului (APM) Dâmbovița cu nr. 14011 din 19.09.2023, în baza Legii nr. **292/2018** privind evaluarea impactului anumitor proiecte publice şi private asupra mediului și a Ordonanței de Urgenta a Guvernului nr. [**57/2007**](https://idrept.ro/00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. [**49/2011**](https://idrept.ro/00139597.htm), cu modificările şi completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfășurate în cadrul ședinței Comisiei de analiză tehnică din data de 11.01.2024, că proiectul **”*Construire centru de colectare prin aport voluntar”***, propus a fi amplasat în comuna Vișina, NC 73760, județul Dâmbovița, ***nu se supune evaluării impactului asupra mediului; nu se supune evaluării adecvate; nu se supune evaluării impactului asupra corpurilor de apă*.**

**Justificarea prezentei decizii**:

**I.** Motivele pe baza cărora s-a stabilit **luarea deciziei etapei de încadrare in procedura** de evaluare a impactului asupra mediului sunt următoarele:

a) proiectul **se încadrează în prevederile Legii nr. 292/2018 privind evaluarea impactului anumitor proiecte publice și private asupra mediului**, Anexa nr. 2, pct. 10, lit. b;

b) impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

c)nu au fost formulate observații din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

**II. Motivele pe baza cărora s-a stabilit neefectuarea evaluării adecvate sunt următoarele**:

* Terenul pe care se va realiza investiția este amplasat în comuna Vișina, județul Dâmbovița, nu este amplasat într-o arie naturala protejată de interes național sau comunitar;
* Proiectul propus nu intră sub incidența art. 28 din Ordonanța de Urgență a Guvernului nr. **57/2007** privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare;

**III.** **Motivele pe baza cărora s-a stabilit neefectuarea evaluării impactului asupra corpurilor de apă**:

Conform procesului verbal nr. 624/AMM/24.11.2023 întocmit de Comisia de Analiza Tehnica a A.B.A. Argeș-Vedea Pitești, nu este necesara întocmire SEICA, având in vedere ca:

- nu interfera cu niciun corp de apa de suprafața delimitat in Planul de Management actualizat 2022-2027. Alimentarea cu apa a centrului de colectare se va realiza din rețeaua de apă comunală, rețea care este administrată de Compania de Apă Târgoviște – Dâmbovița.

- acviferul freatic atribuit in zona este ROAG08, evaluat cu stare buna dpdv cantitativ si slaba calitativ. Deține referatul de expertiza hidrogeologica INHGA nr. 1222/30.10.2023 in care este precizat modul de realizare al celor 2 foraje de monitorizare.

***1. Caracteristicile proiectului***

1. ***mărimea proiectului***:

Terenul în suprafață de 5.109 mp, este proprietatea U.A.T. Vișina și face parte din domeniul public al comunei Vișina, județul Dâmbovița, conform Extras de Carte Funciară pentru informare nr. 73760.

Se propune realizarea unui centru de colectare deșeuri prin aport voluntar, care are scopul de a asigura colectarea separată a deșeurilor menajere ce nu pot fi colectate în sistem door-to-door, respectiv deșeuri reciclabile și biodeșeuri ce nu pot fi colectate în pubele individuale, precum și fluxurile speciale de deșeuri precum, deșeurile voluminoase, deșeurile de echipamente electrice și electronice, baterii uzate, deșeuri periculoase și deșeuri din construcții și demolări, accelerând procesul de extindere și de modernizare a sistemelor de gestionare a deșeurilor în România, punându-se accent pe colectarea separată, măsuri de prevenție, reducere, reutilizare și valorificare, în vederea conformării cu directivele aplicabile și tranziției la economia circulară.

Terenul (S=5109 mp) pe care se va realiza investiția este situat in partea sudica a satului Vișina, la cca. 600 m de pr. Holboca și la cca. 600 m fața de pr. Pălălău.

Coordonatele Stereo 70 ale amplasamentului sunt:

|  |  |  |
| --- | --- | --- |
| **Nr. Pct.** | **Coordonate pct. de contur** | |
| X [m] | Y [m] |
| 72 | 341 820.883 | 527 035.283 |
| 73 | 341 751.204 | 527 007.536 |
| 10 | 341 786.600 | 526 950.625 |
| 74 | 341840.761 | 526975.884 |
| 2 | 341864.130 | 526984.112 |

Proiectul conține o platformă carosabilă pentru amplasarea containerelor de tip ab-roll pentru deșeuri și circulația autoturismelor cetățenilor care aduc deșeurile, respectiv a camioanelor de colectare; o platformă betonată pentru amplasarea containerelor de tip baracă; o copertină pe structură metalică ușoară pentru protecția containerelor deschise; un container cu funcțiune administrativă care adăpostește un birou, un depozit și două grupuri sanitare cu acces din exterior. Este prevăzută o împrejmuire cu gard din panouri bordurate prinse pe stâlpi rectangulari din oțel, cu poartă de acces culisantă având acționare manual.

**Copertina** propusă este realizată pe structură metalică ușoară, alcătuită din 9 stâlpi situați la interax de câte 5.00 m, prevăzuți la partea superioară cu grinzi în consolă de câte 4.50m de o parte și de alta și va fi acoperită cu învelitoare din policarbonat și este dotată cu burlane metalice menite să preia apele meteorice și să le deverse în canalizare.

Pe lângă copertina metalică, restul obiectelor de arhitectură de pe platformă sunt dotări, respectiv containere de tip baracă gata echipate, ce vor fi branșate la rețelele edilitare, containere de colectare deșeuri diverse (casnice, de la hârtie, plastic, metal, lemn, moloz, deșeuri de curte/grădină, etc), press-containere de tip ab-roll, care vor servi cetățenilor din comuna Vișina.

Pe amplasamentul s-au prevăzut rigole carosabile pentru preluarea apelor meteorice. În zona de acces principal se va monta un cântar carosabil pentru camioane (cap-tractor).

Suprafața de teren neamenajată (zona verde), va fi înierbata și s-a propus plantarea de arbori și arbuști.

Pe lângă lucrările de amenajare descrise mai sus, platforma va fi prevăzută cu următoarele dotări:

Container de tip baracă pentru administrație – supraveghere, prevăzut cu un mic depozit de scule

și două grupuri sanitare, unul pentru angajatul platformei, altul pentru cetățenii care aduc deșeuri;

• Container de tip baracă, frigorific, pentru cadavre de animale mici de casă (pisici, câini, păsări);

• Un container de tip baracă pentru colectarea de deșeuri periculoase (vopsele, bidoane de vopsele

sau diluanți, medicamente expirate, baterii)

• Trei containere prevăzute cu presă pentru colectarea debleurilor de hârtie/carton, plastic, respectiv textile, deșeurile enumerate mai sus se vor colecta separat in fiecare din cele 3 containere;

• Trei containere închise și acoperite de tip walk-in, pentru colectarea deșeurilor electrice/electronice, a celor de uz casnic (electrice mari – frigidere, televizoare, etc.) și a celor de mobilier din lemn, deșeurile enumerate mai sus se vor colecta separate in fiecare din cele 3 containere;

• Două containere de tip SKIP deschise, pentru deșeuri de sticlă – geam, respectiv sticle/borcane/recipiente;

• Trei containere deschise, înalte, de tip ab-roll pentru anvelope, deșeuri metalice, deșeuri de curte/grădină (crengi, frunze, etc), deșeurile enumerate mai sus se vor colecta separate in fiecare din cele 3 containere;

• Trei containere deschise, joase, de tip ab-roll pentru deșeuri din construcții;

• Separator de hidrocarburi pentru toată platforma carosabilă;

• Patru scări mobile metalice (oțel zincat) pentru descărcarea deșeurilor în containerele deschise înalte.

• Stâlpi de iluminat și camere supraveghere (8 bucăți).

• Poarta pentru accesul auto, acționare manuală.

**Împrejmuire** - gard din stâlpi metalici si plasa bordurata

lnfrastructura este realizata sub forma unor fundații izolate din beton simplu clasa C8/10 sub stâlpi metalici. Blocurile din beton simplu au dimensiunea in plan de 40x40 cm si înălțimea de 120 cm si sunt dispuse la un interval curent de 250 cm interax.

La partea superioara se realizează un soclu din beton armat clasa C20/25, cu secțiunea de 20x30 cm, dispus pe tot perimetrul împrejmuirii, armat cu otel beton BST500C. Fata de cota terenului natural, soclul va avea 15 cm înălțime, respectiv 15 cm adâncime.

**Poarta de acces auto**

lnfrastructura este realizata sub forma unor fundații izolate din beton simplu clasa C8/10 sub stâlpii metalici. Blocurile din beton simplu au dimensiunea in plan de 40x40 cm si înălțimea de 120 cm si sunt dispuse la un interval curent de 480 cm interax.

La partea superioara se realizează o grinda din beton armat clasa C20/25, cu secțiunea de 30x50 cm, dispusa pe tot perimetrul porții de acces auto, armata cu otel beton BST500C.

**Cantar model metalic 8.0x3.0m, 50 de tone, suprateran** (prefabricat)

Echipamentul de cântărit autovehicule este un cântar proiectat modular din platforme de oțel destinat cântăririi în regim static a autovehiculelor. Amplasarea acestuia se va face pe o suprafață betonată dreaptă calculată în așa fel încât să susțină greutatea sistemului de cântărire cu toată greutatea maximă a autocamionului pentru care se face cântărirea.

Caracteristici tehnice și metrologice (conform fișei tehnice):

• Suprafața de rulare din tablă striată

• Limita maximă de cântărire (Max): 30/50 t

• Limita minimă de cântărire (Min): 200 kg

**Stâlpi de iluminat**

Fundarea se va realiza prin intermediul unor fundații izolate, formate din blocuri din beton simplu clasa C12/15 cu dimensiunea de 60x60cm, dispuse la cota -1,20 m fata de C.T.A.

**Drumuri si sistematizare verticala**

Accesul in incinta CAV se va face direct din drumul de exploatare DE 819.

Pentru platforma CAV se va realiza următorul profil transversal tip:

• Lățime parte carosabilă – platformă: 25,80 m;

• Lățime parte carosabilă - drum perimetral platformei: 4,50 m;

• Lățime trotuar: 5,60 m;

• Lățime spațiu verde: min. 1,50 m.

• Pantă transversală parte carosabilă: 2,00%;

• Pantă transversală trotuar: 1,00%.

Pentru delimitarea trotuarului de spațiul verde se vor folosi borduri prefabricate din beton cu dimensiunile de 50x10x15cm, montate pe o fundație de beton C16/20.

Platforma carosabila va fi alcătuita dintr-o structura rutiera rigida:

• 20 cm beton de ciment rutier BcR4,0;

• Folie/hârtie Kraft

• 25 cm piatră spartă;

• 35 cm balast;

• geotextil anticontaminant;

Realizarea zonei pietonale se va realiza cu următoarea structură:

• 6 cm pavaj din dale prefabricate;

• 3 cm nisip;

• 10 cm beton C16/20

• 15 cm balast.

În interiorul CAV se vor amenaja 3 locuri de parcare, pentru personalul deservent, cu aceeași structură rutieră ca și a platformei rutiere și vor avea dimensiunile 5,40 x 2,50 (m).

**Sursa de apa** va fi reprezentata de branșamentul la rețeaua de alimentare cu apa comunala, administrata de Compania de apa Târgoviște – Dâmbovița. Pentru racordarea la rețeaua de apa, Primăria com. Vișina deține acordul încheiat cu Compania de apa Târgoviște – Dâmbovița pentru extinderea rețelei de apa si canalizare cu cca 550 m prin adresa nr. 31678/24.10.2023.

**Reteaua de evacuare:**

**Apele uzate menajere** provenite de la cele doua grupuri sanitare dincontainerul administrativ, vor fi colectate prin conducte PVC-KG (Dn 110-160 mm, L=20 m) si evacuate in bazinul vidanjabil (V=8 mc) ce va fi amplasat pe latura vestica a centrului de colectare.

**Apele pluviale conventional curate** cazute pe copertina platformei vor fi colectate prin conducte PVC KG (Dn=160mm) si evacuate in caminele de canalizare pluviala si de aici catre bazinul de retentie (V=60mc).

**Apele pluviale posibil impurificate** cu produs petroliercazute pe platforma betonatavor fi colectate prin rigole prefabricate din beton, acoperite cu grile din fonta si trecute printr-un separator de hidrocarburi (Q=30 l/s) prin intermediul unei conducte PVC KG(Dn=200mm, L=100 m) si de aici in bazinul de retentie (V=60 mc).

Apele pluviale colectate in bazinul de retentie vor fi folosite la udat spatii verzi, spalat platforme sau vor fi vidanjate periodic.

Apele provenite din spalarea plarformei betonate vor fi colectate cu ajutorul rigolelor, trecute printr-un separator de hidrocarburi si evacuate in acelasi bazin de retentie (V=60 mc).

Vidanjarea se va realiza ori de câte ori va fi nevoie numai cu firme specializate pe bază de contract, urmând ca, după vidanjare, apele uzate să fie epurate în stații de epurare autorizate.

b) ***cumularea cu alte proiecte:*** nu este cazul;

c) ***utilizarea resurselor naturale***: se vor utiliza resurse naturale în cantități limitate, iar materialele necesare realizării proiectului vor fi preluate de la societăți autorizate;

d) ***producția de deșeuri***: deșeurile generate în perioada de execuție vor fi stocate selectiv şi predate către societăți autorizate din punct de vedere al mediului pentru activităţi de colectare/valorificare/eliminare;

e) ***emisiile poluante, inclusiv zgomotul și alte surse de disconfort***: lucrările și măsurile prevăzute în proiect nu vor afecta semnificativ factorii de mediu (aer, apă, sol, așezări umane);

f) ***riscul de accident, ţinându-se seama în special de substanțele şi de tehnologiile utilizate***: in timpul lucrărilor de execuție pot apare pierderi accidentale de carburanți sau lubrefianți de la vehiculele si utilajele folosite; după punerea in funcțiune a obiectivului vor fi luate masuri de securitate si paza la incendii;

***2. Localizarea proiectelor***

2.1. utilizarea existentă a terenului: Conform Certificatului de Urbanism nr. 51/31.03.2023, terenul este situat în extravilanul comunei Vișina, aparține domeniului public, suprafața totala – 5109 mp; categoria folosință teren: extravilan pășune. S-a emis Decizia etapei de încadrare nr. 62/17.08.2023 de către APM Dâmbovița, pentru Plan Urbanistic Zonal.

2.2. relativa abundență a resurselor naturale din zonă, calitatea și capacitatea regenerativă a acestora: nu este cazul;

2.3. capacitatea de absorbție a mediului, cu atenție deosebită pentru:

1. zonele umede: nu este cazul;
2. zonele costiere: nu este cazul;
3. zonele montane şi cele împădurite: nu este cazul;
4. parcurile şi rezervaţiile naturale: nu este cazul;
5. ariile clasificate sau zonele protejate prin legislaţia în vigoare, cum sunt: proiectul nu este amplasat în interiorul sau în vecinătatea unei arii naturale protejate;

f) zonele de protecţie specială, mai ales cele desemnate prin Ordonanţa de Urgenţă a Guvernului nr. [**57/2007**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [**5/2000**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. [**107/1996**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare şi Hotărârea Guvernului nr. [**930/2005**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

h) ariile dens populate: nu e cazul;

i) peisajele cu semnificaţie istorică, culturală şi arheologică: nu este cazul;

**3.** ***Caracteristicile impactului potenţial:***

a) extinderea impactului: aria geografică şi numărul persoanelor afectate: impactul va fi local, numai în zona de lucru, pe perioada execuţiei;

b) natura transfrontieră a impactului: nu este cazul;

c) mărimea şi complexitatea impactului: impact relativ redus şi local atât pe perioada execuţiei proiectului;

d) probabilitatea impactului: impact cu probabilitate redusă pe parcursul realizării investiţiei, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta.

***Condițiile de realizare a proiectului****:*

* ***Titularul are obligaţia de a urmări modul de respectare a legislației de mediu în vigoare pe toata perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafață, a solului sau a aerului***.
* ***Respectarea condițiilor impuse prin avizele solicitate în Certificatul de Urbanism.***
* ***Titularul are obligația respectării condițiilor impuse prin actele de reglementare emise/solicitate de alte autorități.***
* De asemenea, se vor respecta toate masurile si condițiile de realizare a proiectului in conformitate cu prevederile **Avizului de gospodărire a apelor nr. 47 din 09.02.2024** emis de cătreAdministrația Bazinala de Apa Argeș-Vedea, si anume:
* Să amplaseze obiectele avizate prin prezentul act de reglementare în afara zonei de inundabilitate a cursurilor determinate pentru Q1%;
* Se va anunța A.B.A. Argeș Vedea – SGA Argeș cu 10 zile înainte data de începere a execuției lucrărilor;
* În cazul producerii unor daune de orice fel asupra riveranilor şi/sau asupra lucrărilor hidrotehnice existente, atât pe perioada de execuție a lucrărilor proiectate cât și ulterior pe perioada exploatării acestora, beneficiarul va suporta integral cheltuielile pentru înlăturarea acestora;
* Întreaga răspundere privind poluarea zonelor în timpul execuţiei lucrărilor sau în timpul exploatării acestora, precum şi suportarea eventualelor costuri de depoluare, revine constructorului și beneficiarului, după caz. În caz de poluare accidentală se va anunţa dispeceratul Administrației Bazinale de Apă;
* Se vor respecta condițiile menționate in referatul de expertiza emis de INGHA București;
* Sa contacteze, la finalizarea execuției forajelor de monitorizare, personalul unui laborator acreditat pentru determinarea concentrațiilor indicatorilor de calitate precizați la pct. 11.2. in vederea prelevării de probe din foraje si a analizării acestora;
* In cazul apariției de modificări ale soluției avizate in etapa de elaborare a proiectului tehnic sau in timpul execuției lucrărilor, sa solicite la A.B.A. Argeș – Vedea, eliberarea avizului modificator de gospodărire a apelor, conform prevederilor Ordinului M.A.P. nr. 828/2019;
* Sa înainteze la A.B.A. Argeș – Vedea, la recepția investiției, documentația tehnica întocmita conform Ordinului MAP nr. 891/2019 de către o unitatea de proiectare atestata conform legislației in vigoare, in vederea obținerii autorizației de gospodărire a apelor. Aceasta documentație va cuprinde si copie după procesul verbal de recepție, datele tehnice privind execuția si definitivarea forajelor (amplasamentul in coordonate STEREO 70 niveluri MN 75 ale axului forajului si ale punctelor care delimitează zona de protecție sanitara, parametrii tehnici ai lucrării, adâncime, litologie, intervale captate), rezultatele pompărilor experimentale, rezultatele analizelor fizico-chimice si microbiologice ale apei captate si date de exploatare (debit exploatabil raza de influenta, denivelarea de exploatare, regimul de funcționare), fisa forajelor întocmita conform Ordinului MAP nr. 891/2019, Anexa, etc.

***Conform Notificării de asistenta de specialitate, nr. 2173/06.10.2023 emisa de către Direcția de Sănătate Publica Dâmbovița se vor respecta următoarele condiții:***

**În timpul construirii:**

* Se vor limita emisiile de la mijloacele de transport prin urmărirea parametrilor la care vor funcționa acestea, cu respectarea Normelor RAR; Valorile limita pentru indicatorii de calitate (monoxid de carbon, indice de opacitate), vor fi specificați in anexa Certificatului de Înmatriculare auto la efectuarea Inspecției Tehnice Periodice;
* Transportul materialelor si deșeurilor produse in timpul executării lucrărilor de construcție se va face cu mijloace de transport adecvate, acoperite cu prelate, pentru evitarea împrăștierii acestora;
* Se vor folosi plase de reținere a particulelor de praf rezultate in urma operațiunilor de execuție, si se va practica stropirea cu apa;
* Pentru a evita creșterea concentrației de pulberi de suspensie in aer, se va avea in vedere stropirea suprafețelor de teren la zi, si curățirea corespunzătoare a mijloacelor de transport la ieșirea din șantier;
* Pe toata perioada executării lucrărilor de realizare a investiției, vor fi respectate prevederile STAS 12574/1987 privind condițiile de calitate ale aerului din zonele protejate, in ceea ce privește pulberile;
* Amenajarea cailor de acces spre obiectiv si a platformelor de lucru;
* Utilizarea exclusiv a mașinilor si utilajelor in bunăstare de funcționare si cu toate reviziile la zi;
* Se interzice lucrul pe timp de noapte;
* Utilizarea de echipamente performante, care sa nu producă un impact semnificativ prin generarea de zgomot, cu întreprinderea unor masuri suplimentare pentru limitarea zgomotului in zona de locuit;
* Montarea panourilor fonoizolante pe toate laturile care implica receptori sensibili;
* Plantarea unei perdele de vegetație pe toate laturile cu receptori sensibili

**În timpul funcționarii:**

* Menținerea închisa a containerelor;
* Respectarea indicațiilor tipurilor de containere, fiind interzisa amestecarea tipurilor diferite de containere;
* Evitarea staționarii îndelungate a deșeurilor in containere;
* Predarea containerelor pentru animale zilnic;
* Plantarea de arbuști cu frunze verzi perimetral;
* Spălarea platformelor de depozitare a containerelor cu regularitate;
* Se vor lua masuri pentru evitarea poluării accidentale a apelor subterane;
* Se interzice amestecul diferitelor categorii de deșeuri periculoase, precum si al deșeurilor periculoase cu deșeuri nepericuloase;
* Toate categoriile de deșeuri generate, vor fi valorificate/eliminate prin operatori autorizați in acest sens;
* Se va interzice accesul persoanelor neautorizate in spatiile destinate stocării temporare;
* Întreținerea corespunzătoare a separatorului de hidrocarburi;
* Nu este permisa evacuarea nici unei substanțe sau materii care poluează mediul in apele de suprafața, sau canalele de scurgere a apei pluviale de pe amplasament, sau in afara acestuia;
* In caz de poluări accidentale se va acționa in conformitate cu prevederile planului de prevenire si combatere a poluărilor accidentale, prin mijloacele si materialele necesare intervenției, pentru limitarea si eliminarea efectelor poluării;
* In interiorul incintei este interzisa folosirea oricărei forme de avertizare sonora/acustica (sirene, claxoane, megafoane), care poate crea disconfort prin producerea de zgomot asupra teritoriilor protejate învecinate (locuințe);
* Staționarea cu motorul oprit;
* Menținerea tuturor utilajelor in standardele indicate de firmele producătoare;
* Deșeurile de sticla se vor colecta in saci, fără a fi răsturnați, pentru a evita producerea de zgomot.

**Pentru organizarea de șantier:**

* depozitarea materialelor de construcţie şi a deşeurilor rezultate se va face în zone special amenajate fără să afecteze circulația în zonă;
* utilajele de construcţii se vor alimenta cu carburanți numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;
* toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;
* deşeurile menajere se vor colecta în europubelă şi se vor preda către unități autorizate;
* **prin organizarea de șantier nu se vor ocupa suprafețe suplimentare de teren, față de cele planificate pentru realizarea proiectului**;
* pentru lucrările specifice de șantier se vor utiliza toalete ecologice;

**Protecția apelor**

1. **În perioada de construire:**

* nu se vor evacua ape uzate în apele de suprafață sau subterane, nu se vor manipula sau depozita deșeuri, reziduuri sau substanțe chimice, fără asigurarea condițiilor de evitare a poluării directe sau indirecte a apelor de suprafață sau subterane;

1. **În perioada de funcționare:**

* Indicatorii de calitate ai apelor uzate evacuate în bazinul vidanjabil se vor încadra în limitele impuse de NTPA 002/2002.

**Protecția aerului**

1. **În perioada de construire:**

**-** transportul materialelor de construcție şi a deșeurilor rezultate se va face pe cât posibil pe trasee stabilite în afara zonelor locuite;

**-**  se vor alege trasee optime din punct de vedere al protecţiei mediului pentru vehiculele care transportă materiale de construcție ce pot elibera în atmosferă particule fine; transportul acestor materiale se va realiza cu vehicule acoperite cu prelate şi pe drumuri care vor fi umezite;

**b) În perioada de funcționare:**

**-** In etapa de exploatare, containerele vor conține materiale inerte, care nu produc mirosuri si nu degaja alte noxe. Pentru deșeurile periculoase si cadavre de animale mici sunt prevăzute toate masurile ca aceste categorii sa nu producă disconfort, fiind depozitate in recipienti etanși si respectiv in containerul frigorific;

- respectarea tehnologiilor specifice fiecărei activități;

- implementarea unui program de verificare și de întreținere preventivă a echipamentelor și instalațiilor (inclusiv a celor pentru controlul emisiilor) in vederea eliminării posibilelor pierderi accidentale de emisii în atmosferă.

**Protecția împotriva zgomotului**

In timpul **execuţiei şi funcţionării proiectului** *Nivelul de zgomot* continuu echivalent ponderat A (LAeqT)se va încadra în limitele SR 10009/2017 - Acustică: Limite admisibile ale nivelului de zgomot din mediul ambiant şi OM nr. 119/2014 pentru aprobarea Normelor de igienă şi sănătate publică privind mediul de viaţă al populaţiei (cu modificările ulterioare), respectiv:

* + 65 dB - la limita spațiului funcțional\* al amplasamentului;
  + 60 dB - limita admisă pentru nivelul de zgomot exterior la limita proprietăţii în cazul clădirilor cu teren împrejmuit (curte) şi cu destinaţie rezidenţială cu regim de două niveluri sau mai puţin;
  + 50 dB - limita admisă pentru nivelul de zgomot exterior la faţada clădirilor rezidenţiale (fațada care este cea mai expusă acţiunii unei surse de zgomot exterioare clădirii)
  + 55 dB - în timpul zilei (în intervalul orar 07:00 – 23:00) / 45 dB noaptea (între orele 23:00 – 7:00) – la exteriorul clădirilor învecinate încadrabile în categoria ”teritorii protejate”\*\*, pentru orice clădire rezidenţială care se află poziţionată intr-un teritoriu protejat instituit ca urmare a punerii în aplicare a Normelor de igienă şi sănătate publică privind mediul de viaţă al populaţiei, aprobate de autoritatea publică centrală pentru sănătate.

\**Limita spațiului funcțional reprezentat de incinte industriale și spații cu activități asimilate activităților industriale se consideră limita proprietății acestui spațiu conform planului cadastral, inclusiv teren (SR 10009/2017, tabel 1, Nota 3).*

*\*\*Prin teritorii protejate se înțelege: zonele de locuit, parcurile, zonele de odihna si recreere, instituţiile social-culturale si medicale, precum si unitățile economice ale căror procese tehnologice necesita factori de mediu lipsiți de impurități.*

**Protecția solului**

1. **În perioada de construire:**

- mijloacele de transport vor fi asigurate astfel încât să nu existe pierderi de material sau deşeuri în timpul transportului;

- utilajele de construcții se vor alimenta cu carburanţi numai în zone special amenajate fără a se contamina solul cu produse petroliere;

- întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;

1. **În perioada de funcționare:**

* se interzice poluarea solului cu carburanți, uleiuri uzate în urma operațiilor de staționare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcționării necorespunzătoare a acestora;
* sunt interzise deversările neautorizate sau accidentale ale oricare substanțe poluante pe sol, în apele de suprafață sau freatice.

***Modul de gospodărire a deşeurilor***

***Titularul are obligația respectării prevederilor Ordonanței de Urgenţă a Guvernului României privind protecția mediului nr. 195/2005, aprobată cu modificări şi completări prin Legea nr. 265/2006, cu modificările și completările ulterioare precum şi ale Legii nr. 92/2021 privind regimul deșeurilor, aprobata prin legea nr. 17/2023****.*

**În conformitate cu prevederile legislației anterior menționate, titularul are următoarele obligații:**

**Referitor la gestionarea deșeurilor – în faza de construire:**

* Titularul autorizaţiei de construire/desființare emise de către autoritatea administrației publice locale […] are obligaţia de a avea un plan de gestionare a deşeurilor din activităţi de construire şi/sau desfiinţare, după caz, prin care se instituie sisteme de sortare pentru deşeurile provenite din activităţi de construcţie şi desfiinţare, cel puţin pentru lemn, materiale minerale - beton, cărămidă, gresie şi ceramică, piatră, metal, sticlă, plastic şi ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu afectează mediul înconjurător şi siguranţa în construcţii, precum şi de a lua măsuri de promovare a demolărilor selective pentru a permite eliminarea şi manipularea în condiţii de siguranţă a substanţelor periculoase pentru a facilita reutilizarea şi reciclarea de înaltă calitate prin eliminarea materialelor nevalorificabile.
* Titularii pe numele cărora au fost emise autorizaţii de construire şi/sau desfiinţare […] au obligaţia să gestioneze deşeurile din construcţii şi desfiinţări, astfel încât să atingă un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de rambleiere care utilizează deşeuri pentru a înlocui alte materiale, de minimum 70% din masa deşeurilor nepericuloase provenite din activităţi de construcţie şi desfiinţări, cu excepţia materialelor geologice naturale definite la categoria 17 05 04 […]
* Următoarea ierarhie se aplică prioritar în cadrul politicii de prevenire a generării şi de gestionare a deşeurilor:
  + prevenirea;
  + pregătirea pentru reutilizare;
  + reciclarea;
  + alte operaţiuni de valorificare, precum valorificarea energetică;
  + eliminarea.
* Se vor adopta măsuri pentru:
  + reducerea volumului deşeurilor generate, în special al deşeurilor care nu pot fi pregătite pentru reutilizare sau reciclare;
  + reducerea generării de deşeuri în cadrul proceselor legate de [...] construcţii şi desfiinţări, luând în considerare cele mai bune tehnici disponibile.
* Se va verifica vizual dacă sunt deşeurile sunt separate corespunzător, se vor prelua separat şi nu se vor amesteca în timpul transportului cu alte deşeuri sau materiale cu proprietăţi diferite.
* Deşeurile generate din activitatea proprie vor fi stocate/depozitate temporar în spaţii special amenajate;
* Se vor utiliza spaţiile special amenajate pentru stocarea temporară a deşeurilor colectate, în condiţii care să garanteze reducerea riscului pentru sănătatea umană şi deteriorarea calităţii mediului;
* Se vor colecta şi stoca separat cel putin următoarele categorii de deşeuri: hârtie, plastic, sticlă, metal;
* Este obligatoriu ca deşeurile să fie supuse operaţiunilor de pregătire pentru reutilizare, reciclare sau altor operaţiuni de valorificare;
* Se vor efectua operaţiunile de tratare prin mijloace proprii sau prin intermediul unui operator economic autorizat care desfăşoară activităţi de tratare a deşeurilor;
* Se vor gestiona deşeurile fără a pune în pericol sănătatea umană şi fără a dăuna mediului, în special:
  + fără a genera riscuri pentru aer, apă, sol, faună sau floră;
  + fără a crea disconfort din cauza zgomotului;
  + fără a afecta negativ peisajul sau zonele de interes special;
* Se va evita formarea de stocuri de deşeuri colectate, care ar putea genera fenomene de poluare a mediului;
* Este interzisă amestecarea diferitelor categorii de deşeuri periculoase cu alte categorii de deşeuri periculoase sau cu alte deşeuri, substanţe ori material;
* Documentele justificative conform cărora operaţiunile de gestionare au fost efectuate, vor fi furnizate la solicitare, la cererea autorităţilor competente sau a unui deţinător anterior al deşeurilor;
* Este interzisă abandonarea deşeurilor;
* Este interzisă eliminarea deşeurilor în afara spaţiilor autorizate în acest scop;
* Este interzisă incendierea deşeurilor de orice fel;
* Transportul deşeurilor se va face cu respectarea prevederilor H.G. nr. 1061/2008, privind transportul deşeurilor periculoase şi nepericuloase pe teritoriul României şi cu mijloace de transport adecvate, care să respecte normele ADR;
* Transportul deşeurilor se face numai cu autovehicule inscripţionate cu litera « **D** » la loc vizibil;
* Se vor întocmi documentele necesare de însoţire a deşeurilor transportate, din care să rezulte deţinatorul, transportatorul, destinatarul, tipurile de deşeuri şi codificarea acestora, locul de încărcare, locul de destinaţie, cantitatea de deşeuri transportată (conform prevederilor H.G. nr. 1061/2008), astfel:
  + pentru deşeurile periculoase în cantităţi mai mari de 1 tonă/an se va întocmi anexa nr. 1 – Formular de aprobare transport deşeuri periculaose şi anexa nr. 2, la fiecare transport realizat,
  + pentru deşeurile periculoase în cantităţi mai mici de 1 tona/an se va întocmi numai anexa nr. 2 ;
  + pentru deşeurile nepericuloase se va întocmi anexa 3 – Formular de încărcare-descărcare deşeuri nepericuloase;
* Se vor utiliza numai mijloace de transport adecvate naturii deşeurilor transportate, care să nu permită împrăştierea deşeurilor în timpul transportului, astfel încat să fie respectate normele privind sănătatea populaţiei şi a mediului înconjurător;

**Referitor la gestionarea deşeurilor – în faza de funcţionare:**

* Următoarea ierarhie se aplică prioritar în cadrul politicii de prevenire a generării şi de gestionare a deşeurilor:
  + prevenirea;
  + pregătirea pentru reutilizare;
  + reciclarea;
  + alte operaţiuni de valorificare, precum valorificarea energetică;
  + eliminarea.
* Se vor adopta măsuri pentru:
  + reducerea volumului deşeurilor generate, în special al deşeurilor care nu pot fi pregătite pentru reutilizare sau reciclare;
* Titularii, deţinătorii de deşeuri au următoarele obligaţii:
  + să deţină spaţii special amenajate pentru stocarea deşeurilor în condiţii care să garanteze reducerea riscului pentru sănătatea umană şi deteriorării calităţii mediului;
  + să evite formarea de stocuri de deşeuri care urmează să fie valorificate, precum şi de produse rezultate în urma valorificării care ar putea genera fenomene de poluare a mediului sau care să prezinte riscuri asupra sănătăţii populaţiei;
  + să adopte cele mai bune tehnici disponibile în domeniul valorificării deşeurilor.
* Se vor implementa **proceduri de caracterizare şi preacceptare** a deşeurilor: Aceste proceduri sunt necesare pentru aplicarea adecvată, din punct de vedere tehnic şi juridic, a operaţiilor de tratare a unui anumit deşeu înainte ca acesta să ajungă într-o instalaţie. Procedurile de caracterizare şi preacceptare cuprind proceduri de colectare de informaţii despre intrările de deşeuri şi caracterizarea deşeurilor pentru a obţine suficiente informaţii privind compoziţia acestora;
* Se vor implementa **proceduri de acceptare a deşeurilor**: Procedurile de acceptare au scopul de a confirma caracteristicile deşeului care au fost identificate în etapa de preacceptare. Aceste proceduri definesc elementele care trebuie să fie verificate la sosirea deşeului la instalaţie, precum şi criteriile de acceptare şi de respingere a deşeului. Ele pot să cuprindă inspectarea şi analiza deşeului.
* Se va implementa un **sistem de urmărire ş**i **un** **inventar al deşeurilor**: Sistemul de urmărire şi inventarul deşeurilor au scopul de a urmări locul şi cantitatea deşeurilor aflate pe amplasament. Acestea conţin toate informaţiile generate în cursul procedurilor de preacceptare [ex. data sosirii pe amplasament şi numărul unic de referinţă al deşeului, informaţii privind deţinătorii anteriori ai deşeului, rezultatele analizelor efectuate pentru preacceptarea şi acceptarea deşeurilor, calea de tratare preconizată, natura şi cantitatea deşeurilor din amplasament, inclusiv toate pericolele identificate], de acceptare, de depozitare, de tratare şi/sau de transfer al deşeurilor în afara amplasamentului. Sistemul de urmărire a deşeurilor este bazat pe riscuri (ex. iau în considerare proprietăţile periculoase ale deşeului, riscurile pe care le prezintă deşeul din punctul de vedere al siguranţei procesului, al securităţii în muncă şi al impactului asupra mediului, precum şi informaţiile furnizate de deţinătorii anteriori ai deşeului);
* Se va implementa un **sistem de management al calităţii deşeurilor rezultate**: Această tehnică presupune instituirea şi punerea în aplicare a unui sistem de management al calităţii deşeurilor rezultate care să asigure conformitatea acestora cu aşteptările (utilizând de exemplu standardele EN existente). Sistemul de management permite, în plus, monitorizarea şi optimizarea procesului de tratare a deşeurilor, putând să includă în acest scop o analiză a fluxului de materiale pentru componentele relevante de pe tot parcursul tratării deşeurilor.
* Operatorul economic trebuie să **asigure trierea deşeurilor**: Deşeurile se păstrează separat, în funcţie de proprietăţile lor, pentru a uşura depozitarea şi tratarea şi a le face mai puţin periculoase pentru mediu. Trierea deşeurilor se bazează pe separarea fizică a deşeurilor şi pe proceduri care identifică momentul şi locul depozitării acestora;
* Procedurile de preacceptare şi acceptare precum şi fluxurile sistemelor de urmărie şi ale celor de management al calităţii deşeurilor rezultate se vor baza pe riscuri (ex. vor lua în considerare proprietăţile periculoase ale deşeului, riscurile pe care le prezintă deşeul din punctul de vedere al siguranţei procesului, al securităţii în muncă şi al impactului asupra mediului, precum şi informaţiile furnizate de deţinătorii anteriori ai deşeului);

**Lucrări de refacere a amplasamentului**

- în cazul unor poluări accidentale se va reface zona afectată;

- la încetarea activităţii se vor dezafecta construcţiile/instalaţiile existente şi se va readuce terenul la starea inițială în vederea utilizării ulterioare a terenului;

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

- respectarea cu stricteţe a limitelor şi suprafeţelor;

- modul de depozitare a materialelor de construcţie;

- respectarea rutelor alese pentru transportul materialelor de construcţie;

- respectarea normelor de securitate a muncii;

- respectarea măsurilor de reducere a poluării;

- refacerea la sfârşitul lucrărilor a zonelor afectate de lucrările de organizare a şantierului;

- nivelul de zgomot – în cazul apariţiei sesizărilor din partea populaţiei datorate depăşirii limitelor admisibile se vor lua măsuri organizatorice şi/sau tehnice corespunzătoare de atenuare a impactului.

***Proiectul propus nu necesită parcurgerea celorlalte etape ale procedurilor de evaluare a impactului asupra mediului, evaluarea adecvată si evaluarea impactului asupra corpurilor de apă****.*

***La finalizarea obiectivului de investiții, beneficiarul are obligația sa solicite si sa obțină autorizația de mediu****.*

Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

**DIRECTOR EXECUTIV**,

**Maria MORCOAȘE**

**Întocmit,**

|  |  |
| --- | --- |
| **Șef Serviciu A.A.A.,**  Florian **STĂNCESCU** | Florian **STĂNCESCU** |
| **Șef Serviciu C.F.M.,**  **Laura Gabriela BRICEAG** |  |